EkBass/fiwiki-20250220-pages-articles huggingface dataset:
Eemeli Rautiainen

Eemeli (Emil) Rautiainen (1902 Suomi – ?) oli neuvostoliitonsuomalainen kirjailija. Viipurin Talikkalassa kasvanut Rautiainen työskenteli merimiehenä ja julkaisi jo 1920-luvun alussa runoja ja kertomuksia amerikansuomalaisissa lehdissä. Hän laati myös näytelmiä työväennäyttämöille. Rautiainen saapui Yhdysvalloista Neuvosto-Karjalaan vuonna 1931.Ylikangas, s. 158–159. Rautiainen julkaisi joukon kertomuksia, kuvauksia ja romaaneja, joista varsinkin Mereltä leipää hakemassa sai hyviä arvosteluja. Hänet hyväksyttiin Neuvostoliiton kirjailijaliiton ehdokasjäseneksi vuonna 1936. Teokset havaittiin kuitenkin pian poliittisesti virheellisiksi, ja Suomessa vuonna 1933 käynyt Rautiainen erotettiin kirjailijaliitosta kesällä 1937Ylikangas, s. 387.. Julkaisematta jäivät ainakin vuonna 1935 valmistunut romaani Keltainen merimies ja näytelmä Klim SobolevYlikangas, s. 243, 416.. Rautiainen vangittiin Stalinin vainoissa, mutta hänen myöhemmistä vaiheistaan ei ole tietoaYlikangas, s. 421.. ==Teoksia== * Runoja teoksessa Murrosajan lauluja: kokoelma työväen runoja. Astoria: Amerikan suomalaiset sosialistiset kustannusliikkeet, 1924, s. 187–208. * Antin ja Petrin matka salolle. Leningrad: Kirja, 1933. * Neuvostomaata rakentamassa: Amerikan suomalaiset siirtolaiset sosialistisessa rakennustyössä Karjalassa. Petroskoi: Kirja, 1933. * Nuorta verta. Leningrad: Kirja, 1933. * Mereltä leipää hakemassa: kertomuksia mailta ja meriltä. Petroskoi: Kirja, 1934. ==Lähteet== * ===Viitteet=== Luokka:Venäjän suomenkieliset kirjailijat Luokka:Vuonna 1902 syntyneet Luokka:Kuolinvuosi tuntematon Luokka:Amerikansuomalaiset henkilöt Luokka:Neuvostoliitonsuomalaiset henkilöt
Gothan ohjelman arvostelua

Gothan ohjelman arvostelua () on asiakirja, joka perustuu Karl Marxin toukokuun 1875 alussa Saksan sosiaalidemokraattiselle työväenpuolueelle (SDAP) kirjoittamaan kirjeeseen. Tarjoamalla Marxin yksityiskohtaisimman lausunnon vallankumouksellisen strategian ohjelmallisista kysymyksistä, asiakirjassa keskustellaan "proletariaatin diktatuurista", kapitalismista kommunismiin siirtymisen ajanjaksosta, työväenluokan kansainvälisyydestä sekä työväenluokan puolueesta. Asiakirjassa Marx huomionarvoisesti selventää ristiriitaa kommunistisen yhteiskunnan ensimmäisen ja ylemmän vaiheen välillä. Kuvaillessaan ensimmäistä vaihetta hän toteaa, että "yksilö saa yhteiskunnalta juuri sen, mitä hän sille antaa", joskus määrittelemättömässä tulevaisuudessa koittavaa ylempää vaihetta hän kuvaili fraasilla "Jokaiselta kykyjensä mukaan, jokaiselle tarpeittensa mukaan". Marxin kuoleman jälkeen julkaistu Gothan ohjelman arvostelua oli yksi hänen viimeisistä merkittävistä kirjoituksistaan. Kirjeen kritiikin kohteena on Gothan ohjelma, ehdotettu puoluefoorumin manifesti tulevalle puoluekongressille, jonka oli tarkoitus tapahtua Gothan kaupungissa. Puoluekongressissa SDAP ("Eisenakkerit", kotoisin Eisenachista) aikoi yhdistyä Saksan yleisen työväenyhdistyksen (ADAV, "Lassallelaiset", Ferdinand Lassallesta) kanssa muodostaakseen yhtenäisen puolueen. Eisenakkerit lähettivät yhtenäisen puolueohjelmaluonnoksen Marxille kommentoitavaksi. Marx piti Lassallen vaikutusta negatiivisena sekä piti Lassallea opportunistina, joka oli halukas rajoittamaan työntekijöiden liikkeen vaatimuksia vastineeksi hallituksen myöntämille myönnytyksille. Gothassa toukokuun lopulla 1875 pidetyssä kongressissa ohjelmaehdotus kuitenkin hyväksyttiin pienin muutoksin Saksan sosiaalidemokraattinen puolueen (SPD) toimesta, josta tulisi yksi Saksan merkittävimmistä puolueista. Friedrich Engels julkaisi Marxin ohjelmallisen kirjeen vasta myöhemmin vuonna 1891. Gothan ohjelmassa esitettiin maltillinen, luonnollisesti kehittyvä tie sosialismiin vastakohtana ortodoksisten marxilaisten vallankumoukselliselle lähestymistavalle. Tämän seurauksena jälkimmäiset väittivät sen olevan revisionistinen ja tehoton. == Katso myös == * Rautainen palkkalaki * Marxilaisuus * Marxilainen filosofia == Lähteet == Luokka:Karl Marxin teokset
Bengalin jako

Bengalin jako oli 1905 tehty hallinnollinen jako, jossa Brittiläisessä Intiassa sijainnut alue jaettiin kahtia Itä-Bengaliksi ja Länsi-Bengaliksi. Bengalin alueella Brittiläisessä Intiassa muslimit jäivät syrjään maan liiketoiminnassa ja teollisuudessa, etenkin Itä-Bengalissa, joka oli kaukana kaupankäynnin keskipisteestä. Hindut olivat hallitsevassa asemassa lähes kaikilla yhteiskunnan aloilla. Muslimien ja hindujen vastakkainasettelun ja hallinnon tehostamisen nimissä Intian varakuningas ja kenraalikuvernööri George Curzon päätti vuonna 1905 toteuttaa Bengalin jaon, jossa alue jaettiin hinduenemmistöiseen Länsi-Bengaliin, jonka pääkaupunkina toimi Kalkutta ja muslimienemmistöiseen Itä-Bengaliin, jonka pääkaupunki oli Dhaka. Paikallisen väestön mielipidettä asiaan ei kysytty, mikä nostatti Bengalissa suuria mielenosoituksia ja brittiläisten tuotteiden boikotin. Britit tukahduttivat mielenosoitukset, mutta nationalismin nousua ei kukistettu. Tapahtumia seuranneiden terrori-iskujen ja väkivallantekojen jälkeen britit yrittivät tilanteen lieventämistä poliittisilla uudistuksilla. Bengali yhdistettiin entiselleen vuonna 1911 protestien seurauksena. Sen jälkeen alueen provinssijaottelu perustui yhteisiin kieliin uskonnon sijasta. == Katso myös == * Bangladeshin historia == Lähteet == Luokka:Intian historia Luokka:Bangladeshin historia Luokka:Brittiläinen imperiumi
Epica (täsmennyssivu)

Epica tai EPICA voi tarkoittaa seuraavia: * Epica, alankomaalainen yhtye * EPICA, jääkairausnäyte * Epica, Kamelotin albumi * Chevrolet Epica, automalli
Camputers Lynx

Camputers Lynx oli brittiläisen Cambridgessä sijainneen Camputersin mikrotietokone. Tietokone julkaistiin vuonna 1983. Tietokoneen suunnittelijoihin kuului BBC Micron suunnittelijoita. Tietokone perustui Zilog Z80 -mikroprosessoriin ja sillä oli tarkoitus käyttää CP/M-käyttöjärjestelmää. Ensimmäisenä julkaistussa mallissa oli 48 kilotavua RAM-muistia. Tietokone suunniteltiin vaihtamaan muistilohkoa 64 kilotavun osissa. Tietokoneesta suunniteltiin 96 kilotavun ja 128 kilotavun muistilla varustetut versio. Syyskuussa 1983 96 kilotavun malli pääsi myyntiin ja 48 kilotavun mallin omistajat pystyivät päivittämään siihen lähettämällä tietokoneen Camputersille, jossa sen ROM-piiri vaihdettiin ja lisää muistia asennettiin. Viivästykset levykeaseman kanssa lykkäsivät 128 kilotavun mallia, joka olisi pystynyt suorittamaan CP/M-käyttöjärjestelmää. 48 ja 96 kilotavun mallit käyttivät Z80A-prosessoria kun taas huippumalli suunniteltiin Z80B-prosessorille. 128 kilotavun malli lykkääntyi vuodelle 1984 ja joulukuussa 1983 tietokoneet eivät myyneet toivotulla tavalla. Yritys joutui ongelmiin velkojensa kanssa. Yritys suljettiin vuonna 1984 ja sen omistukset myytiin Anston Technologylle, joka yritti myydä tietokonetta edelleen: 48 kilotavun malli nimettiin Leisure-malliksi ja 128 kilotavun malli Laureate- malliksi. Hinnan pudotukset eivät riittäneet tilanteen korjaamiseen. Arviolta kappaletta Lynxiä myytiin. == Lähteet == == Aiheesta muualla == * TOSEC: Camputers Lynx (2012-04-23) Luokka:Mikrotietokoneet Luokka:Vuoden 1983 tietokoneet
Nakam

Nakam (hepr. נקם) (kosto) oli juutalainen terroristiryhmä, joka koostui noin viidestäkymmenestä holokaustiselviytyjästä, ja jonka johtajana toimi Abba Kovner. Ryhmä tuli tunnetuksi kahdesta operaatiostaan, joista alkuperäisessä oli tarkoitus myrkyttää saksalaisen Nürnbergin kaupungin vesijohtovesi kostona Natsi-Saksan suorittamasta holokaustista. Ryhmän alkuperäinen suunnitelma kuitenkin epäonnistui, kun ryhmän johtaja Kovner pidätettiin brittiläisten viranomaisten toimesta, ja ryhmä joutui luopumaan tuomastaan myrkystä. Alkuperäisen suunnitelman epäonnistuttua ryhmän loput jäsenet päättivät myrkyttää leipomoita, jotka vastasivat ruuan toimittamisesta yhdysvaltalaisiin vankiloihin, jossa pidettiin Natsi-Saksan sotarikollisia. Tämä suunnitelma onnistui osittain, ja ryhmän jäsenet onnistuivat myrkyttämään ainakin kolmetuhatta leipää arseenilla. Vaikka leivät ja muut elintarvikkeet saatiin myrkytettyä, loppujen lopuksi myrkky ei ollut tarpeeksi vahvaa, ja vangit kärsivät ainoastaan pahoinvoinnista ja oksentelusta, eikä kenenkään tiedetä kuolleen. == Lähteet == Luokka:Terrorismi Luokka:Nürnbergin historia
Byte

Byte voi tarkoittaa seuraavia: * tavu tietotekniikassa * Byte, tietotekniikkalehti * Byte, Pirkko Lindbergin teos * Byte, venetyyppi * Byte, Martin Garrixin ja Brooksin musiikkikappale vuodelta 2017
Byte (lehti)

Byte oli vaikutusvaltainen mikrotietokoneita käsittelevä lehti 1970- ja 1980-luvuilla. Lehti käsitteli alaa laajasti siinä missä monet kilpailijat keskittyivät vain esimerkiksi MS-DOSiin tai Macintoshiin. Lehti käsitteli koko "pienten tietokoneiden ja ohjelmistojen" alaa toisinaan sisältäen myös supertietokoneita ja korkean tavoitettavuuden järjestelmiä käsitteleviä artikkeleita. Lehti painotti alussa "tee-se-itse" lähestymistapaa julkaisemalla muun muassa ohjelmien lähdekoodilistauksia eri ohjelmointikielillä. Lehden painopiste siirtyi myöhemmin kohti tuotearvosteluja ja "miten se toimii" -tyyppisiä artikkeleita. Lehti aloitti vuonna 1975 ja ensimmäinen numero ilmestyi syyskuussa 1975. Keväällä 1979 lehden omistaja/julkaisija Virginia Williamson myi lehden McGraw-Hillille. Toukokuussa 1998 lehti myytiin CMP Medialle. Viimeinen numero ilmestyi heinäkuussa 1998. == Lähteet == == Aiheesta muualla == * Tom's Unofficial BYTE FAQ: The Death of BYTE Magazine Luokka:Tietotekniikkalehdet Luokka:Lakkautetut lehdet
NoiseTracker

NoiseTracker on tracker-ohjelma musiikin tekemiseen. Vuonna 1989 ruotsalaiset ohjelmoijat Pex “Mahoney” Tufvesson ja Anders “Kaktus” Berkeman julkaisivat NoiseTrackerin päivityksenä SoundTrackeriin. Ohjelma korjasi bugeja ja se oli paremmin konfiguroitavissa. Suurena parannuksena ohjelma kasvatti instrumenttien määrän 15:stä 31:een. Ohjelmalla musiikkia tehneisiin tunnettuihin muusikoihin kuuluu Axwell. == Lähteet == == Aiheesta muualla == * http://www.livet.se/mahoney/index_download.php * ExoticA * Pouet Luokka:Tracker-ohjelmistot Luokka:Amiga-ohjelmat
Kirjokiven rautatieasema

Kirjokiven rautatieasema () on lakkautettu rautatieliikennepaikka Savon radalla Kouvolan Valkealassa, Kirjokiven kartanon läheisyydessä. Asema avattiin liikenteelle 24. lokakuuta 1889. Asemarakennuksen on ilmeisesti suunnitellut Bruno Granholm ja sen ulkoasu on muuttunut huomattavasti alkuperäisestä. Rakennusta laajennettiin 1916. Miehitys asemalla lopetettiin 25. toukokuuta 1968 ja tavaraliikenne lakkautettiin 1976. Tavaraliikennettä jatkettiin kuitenkin vielä 1980-luvulla ja ratapihaa käytettiin tavaravaunujen säilytykseen vuoteen 2000 saakka, jonka jälkeen sivuraiteet poistettiin käytöstä. Henkilöliikenne lakkautettiin 2. kesäkuuta 2002 ja liikennepaikka lakkautettiin 1. kesäkuuta 2003. Asemarakennus myytiin Kirjokiven kartanolle ja se siirrettiin pois vuonna 2005. Muut asema-alueen rakennukset siirtyivät 2007 Senaatti-kiinteistöille ja sitä kautta myyntiin. Kirjokivessä on tapahtunut kaksi junaonnettomuutta vuosina 1902 ja 1962. == Lähteet == Luokka:Kouvolan rautatieliikennepaikat Luokka:Kymenlaakson lakkautetut rautatieliikennepaikat Luokka:Valkeala Luokka:Suomen 1880-luvulla rakennetut rautatieliikennepaikat
Berndt Johan Grotenfelt

Berndt Johan Grotenfelt (28. helmikuuta 1808 Joroinen – 12. syyskuuta 1882 Pietari) oli suomalainen Venäjän keisarillisessa armeijassa palvellut kenraaliluutnantti. (Viitattu 2.2.2020) Grotenfeltin vanhemmat olivat eversti Berndt Adolf Grotenfelt ja Catarina Gustava Ehrnrooth ja puoliso vuodesta 1847 vapaaherratar Maria von Witte. Grotenfelt tuli oppilaaksi Haapaniemen sotakouluun 1817, mistä hänet siirrettiin koulun lopettamisen jälkeen Haminan kadettikouluun. Sieltä valmistuttuaan hänet määrättiin vänrikkinä palvelukseen keisarin seurueeseen 1824 ja merkittiin samana vuonna yleisesikunnan upseeriluetteloihin. Hänet ylennettiin aliluutnantiksi 1826, luutnantiksi 1830 ja alikapteeniksi 1832. Grotenfelt osallistui Venäjän–Turkin sotaan 1828–1829. Vuonna 1832 hänet komennettiin majoitusmestariksi 18. jalkaväkidivisioonaan ja seuraavana vuonna majoitusmestariksi 14. jalkaväkidivisioonaan. Sotiin kaukasialaisia vuoristoheimoja vastaan Grotenfelt osallistui 1831–1839. Hänet ylennettiin kapteeniksi 1835 ja siirrettiin samana vuonna majoitusmestariksi 11. jalkaväkidivisioonaan. Vuonna 1839 hänet ylennettiin everstiluutnantiksi, majoitusmestari 10. jalkaväkidivisioonaan hänestä tuli vuonna 1841. Vuonna 1844 hänestä tuli 2. jalkaväkidivisioonan ylimajoitusmestari. Everstiksi Grotenfelt ylennettiin 1846 ja 3. armeijakunnan ylimajoitusmestariksi hänet nimitettiin seuraavana vuonna. Grotenfelt osallistui vuonna 1849 Unkarin vallankumouksen kukistamiseen ja 1853–1856 Krimin sotaan, jossa hän haavoittui. Kenraalimajuriksi hän kohosi sodan aikana 1855 ja sen lopulla 1856 hänet nimitettiin 11. jalkaväkidivisioonan 1. prikaatin komentajaksi. Grotenfelt ylennettiin kenraaliluutnantiksi huhtikuussa 1866, jolloin hän myös erosi sotapalveluksesta. ==Lähteet== Luokka:Suomalaiset kenraalit Luokka:Vuonna 1808 syntyneet Luokka:Vuonna 1882 kuolleet
Saladin Grunér

Saladin Grunér (9. heinäkuuta 1824 Hämeenlinna – 25. maaliskuuta 1894) oli suomalainen Venäjän keisarillisessa armeijassa palvellut kenraalimajuri. (Viitattu 2.2.2020) Grunérin vanhemmat olivat C. H. Grunér ja Sophia Albertina Wikberg ja puoliso vuodesta 1856 Augusta Maria Lovisa Ithimaeus. Grunér palveli ensin vänrikkinä 11. suomenmaalaisessa linjapataljoonassa ja vuodesta 1850 aliluutnanttina Suomen krenatööritarkk’ampujapataljoonassa. Luutnantiksi hänet ylennettiin vuonna 1851. Vuonna 1855 hänet määrättiin pataljoonansa esikunnan adjutantiksi ja ylennettiin alikapteeniksi. Krimin sodan alussa Grunér palveli vanhempana adjutanttina Suomeen sijoitettujen joukkojen esikunnassa. Sodan lopulla 1855 hänet määrättiin palvelukseen 1. Turun ruotujakoisen tarkk’ampujapataljoonaan, mutta mainitussa virassa pysytettynä. Grunér ylennettiin kapteeniksi 1856 ja majuriksi 1862, jolloin hänet määrättiin 1. Turun ruotujakoisen tarkk’ampujapataljoonan Mynämäen komppanian päälliköksi. Everstiluutnantiksi hän yleni 1863 ja everstiksi 1867. Kun ruotujakoiset tarkk’ampujapataljoonat lakkautettiin Suomessa 1868, Grunér siirrettiin reserviin. Hän sai eron sotapalveluksesta kenraalimajurina marraskuussa 1876. ==Lähteet== Luokka:Suomalaiset kenraalit Luokka:Vuonna 1824 syntyneet Luokka:Vuonna 1894 kuolleet
Knut Gustaf Ferdinand Grönhagen

Knut Gustaf Ferdinand Grönhagen (10. toukokuuta 1823 Hämeenkyrö – 8. tammikuuta 1909 Vilna) oli suomalainen Venäjän keisarillisessa armeijassa palvellut jalkaväenkenraali. (Viitattu 2.2.2020) Grönhagenin vanhemmat olivat luutnantti, kruununnimismies Berndt August Grönhagen ja Eva Sofia Granfelt ja puoliso vuodesta 1855 Natalia Ivanovna Dvoržitskaja. Grönhagen tuli nuoremmaksi aliupseeriksi Henkivartioväen Suomen tarkk’ampujapataljoonaan 1840 ja ylennettiin porte-épée-vänrikiksi 1842. Seuraavana vuonna hänet ylennettiin vänrikiksi ja siirrettiin Muromin jalkaväkirykmenttiin Vladimirin kuvernementtiin ja edelleen vuonna 1845 1. venäläiseen tarkk’ampujapataljoonaan. Aliluutnantiksi hänet ylennettiin 1846, luutnantiksi 1847, alikapteeniksi 1850 ja kapteeniksi 1853. Grönhagen siirrettiin helmikuussa 1855 2. reservitarkk’ampujapataljoonaan, mutta ylennettiin heinäkuussa majuriksi 1. tarkk’ampujapataljoonassa ja nimitettiin pataljoonan komentajaksi tammikuussa 1856. Hänet siirrettiin vuoden päästä 3. krenatööritarkk’ampujapataljoonan komentajaksi ja ylennettiin everstiluutnantiksi 1859. Grönhagen osallistui Tammikuun kansannousun kukistamiseen Puolassa 1863. Seuraavana vuonna hänet ylennettiin everstiksi. Vuonna 1866 hänet määrättiin 99. Ivangorodin jalkaväkirykmentin komentajaksi ja vuonna 1873 Mogilevin alueen sotilaskäskynhaltijaksi sekä Mogilevin sotasairaalan päälliköksi. Grönhagen ylennettiin kenraalimajuriksi 1875 ja komennettiin Mogilevin alueelle sijoitettujen joukkojen 6. prikaatin komentajaksi vuonna 1881. Hänet ylennettiin kenraaliluutnantiksi 1885 ja jalkaväenkenraaliksi siirrettynä armeijan jalkaväen reserviin tammikuussa 1893. Eron sotapalveluksesta hän sai saman vuoden kesäkuussa. Grönhagenin veli oli eversti Berndt Adolf Grönhagen.Adelsvapen-wiki: Adliga ätten Grönhagen nr 929, Tab 24 Viitattu 31.7.2021. ==Lähteet== Luokka:Suomalaiset kenraalit Luokka:Vuonna 1823 syntyneet Luokka:Vuonna 1909 kuolleet
GC-2

GC-2 on Gran Canarian saarella, Espanjassa sijaitseva päätie, joka saa alkunsa saaren pääkaupunki Las Palmasista. Sieltä tie jatkuu pohjoisrannikkoa seurailen Santa María de Guíaan ja sieltä edelleen Gáldarin kautta Agaeteen. 2010-luvun lopulla tietä GC-200 on alettu parantaa Agaeten ja La Aldea de San Nicolásin välillä, jonka seurauksena GC-2 tien numerointia on jatkettu aina La Aldea de San Nicolásin kunnassa sijaitsevaan Las Marciegasiin. Tiellä on nykyisin pituutta noin 58 kilometriä, joista moottoritietä on noin 23 kilometriä. Tunneleita tiellä on yhteensä neljä kappaletta. == Historia == Moottoritien rakentamiseen Gran Canarian pohjoisosaan päästiin vasta 1990-luvun alussa jolloin rakennettiin moottoritietä Arucasiin asti. Vuonna 2000 avattiin nelikaistainen väylä osuudelle Gáldariin saakka ja myöhemmin lähes Agaeteen asti. Nykyisin moottoritieksi määritellään osuudet Las Palmas- Bañaderos ja El Pagador-Cueva de las Cruces. Näiden osuuksien välissä on nelikaistatietä, jolla on kuitenkin kiertoliittymiä ja liikennevaloja. pienoiskuva|268x268px|GC-2 tietä. Vuonna 2017 alettiin parantamaan vaarallista tieosuutta Agaete-El Risco-La Aldea de San Nicolás GC-200 tiellä. Vuonna 2019 valmistui osuus El Risco-Las Marciegas ja se numeroitiin osaksi GC-2:sta. Seuraavassa vaiheessa parannetaan osuus Agaete-El Risco. == Reitti == * Las Palmas de Gran Canaria (GC-1) ** Guanarteme (GC-23) ** Costa Ayala (GC-201) * Arucas ** El Guincho (GC-20) ** Bañaderos (GC-330) ** San Andrés * Moya ** El Pagador (GC-75, GC-751) * Santa María de Guía de Gran Canaria (GC-291, GC-70) ** La Atalaya (GC-295, GC-292) * Gáldar (GC-202, GC-292) ** San Isidro de Gáldar (GC-292) ** Cueva de las Cruces (GC-220, GC-293) * Agaete (GC-293, GC-231) ** El Risco * La Aldea de San Nicolás ** Las Marciegas (GC-200) == Lähteet == Luokka:Gran Canarian liikenne
Pozzi

Pozzi on muun muassa seuraavien henkilöiden sukunimi: * Andrew Pozzi (s. 1992), brittiläinen pika-aitajuoksija * Charles Pozzi (1909–2001), ranskalainen kilpa-autokuljettaja * José Pedro Pozzi (1925–2017), argentiinalainen roomalaiskatolinen piispa * Maurizio Pozzi (s. 1970), italialainen murtomaahiihtäjä * Moana Pozzi (1961–1994), italialainen poliitikko, kirjailija ja pornonäyttelijä.
Suomen Kalakirjasto

Suomen Kalakirjasto on Muoniossa sijaitseva yksityinen erikoiskirjasto. Kirjasto on syntynyt yksityisen keräilijän Ari Savikon kokoelmien pohjalta. Kala-alalla työskennellyt Savikko keräsi harrastuksekseen alan kirjoja. Myöhemmin sinne on siirretty tutkimuslaitoksista ja yliopistojen organisaatioista hävitysuhan alla ollutta aineistoa. Kirjasto syntyi virallisesti 2016, jolloin Savikko perusti Suomen kalakirjasto -yhdistyksen ja avautui 25. elokuuta 2018. Kirjastorakennuksen rakentamista varten antoi Leader Tunturi-Lappi 150 000 euroa, talkootyö kattoi omavastuuosuuden. Kirjasto sai 2019 Koneen Säätiön tuella kirjastonhoitajan kymmeneksi kuukaudeksi kehittämään tietokantaa. Kalakirjaston kokoelman pohjalta on julkaistu Suomen kalabibliografia 1–3.Suomen Kalakirjasto Kirjasto on avoinna yleisölle, mutta sieltä ei lainata mitään. ==Lähteet== ==Aiheesta muualla== *Suomen Kalakirjaston kotisivu * Metsäradio vieraili kalakirjastossa, Yle Areena * Minna Pyykön maailma: Kalakirjamies Ari Savikko, Yle Areena * Annu Passoja, Inarilaisen kalamiehen kulttuuriteko – keräsi Suomessa vuosisatojen aikana julkaistut kalakirjat ja rakentaa niille kirjaston Muonioon. Yle Uutiset 26.9.2017 * Tapani Leisti, Suomen ensimmäinen kalakirjasto Muoniossa on tutkijoiden ja harrastajien aarreaitta Yle Uutiset 24.8.2018 * Petra Kannisto, Kalakirjasto on kalastushistorian aarteaitta, Lapinkeino.fi 20.11.2018 *Kalakirjaston 360-esitys. Luokka:Suomen kirjastot Luokka:Muonio
Marino (täsmennyssivu)

Marino voi tarkoittaa seuraavia: Paikat * Marino, kaupunki Rooman metropolikaupungissa, Latiumin alueella Italiassa Ihmiset * Antonio Marino (s. 1942), argentiinalainen roomalaiskatolinen piispa * Cristian Marino (s. 1982), italialainen kokki ja kirjailija * Dan Marino (s. 1961), amerikkalaisen jalkapallon pelaaja * Frank Marino (s. 1954), kanadalainen rock-kitaristi * John Marino (s. 1997), yhdysvaltalainen jääkiekkoilija * Pasquale Marino (s.1962), italialainen jalkapallovalmentaja ja entinen keskikenttäpelaaja * Rebecca Marino (s. 1990), kanadalainen tennispelaaja. Yritykset * Marino, suomalainen venevalmistaja. == Katso myös == * San Marino
Marini

Marini on muun muassa seuraavien henkilöiden sukunimi: * Biagio Marini (1597–1665), italialainen säveltäjä ja viulisti * Fiorenzo Marini (1914–1991), italialainen miekkailija * Giambattista Marini (1569-1625), napolilainen runoilija * Luca Marini (s. 1997), italialainen ratamoottoripyöräilijä * Marino Marini (1901–1980), italialainen kuvanveistäjä.
CiNii

CiNii (、; Japanin kansallisen informaatiotutkimuksen laitoksen viitetieto) on japanilaisten tieteellisten kirjastojen bibliografinen tietokantapalvelu. Hakupalvelu on maksuton ja kaikille avoin. Hakupalvelussa on saatavilla artikkeleita, kirjoja, julkaisusarjoja ja väitöskirjoja. Tietokantapalvelua ylläpitää Japanin kansallinen informaatiotutkimuksen laitos (; , NII), joka tekee yhteistyötä erityisesti kansalliskirjastona toimivan Japanin parlamentin kirjaston, japanilaisten julkaisijoiden ja institutionaalisten aineistovarastojen kanssa. CiNii-tietokanta kattaa erityisesti japaninkielisiä tai Japanissa julkaistuja töitä, mutta myös muuta Japanin noin 1 200 tieteellisessä kirjastossa saatavilla olevaa aineistoa. Esimerkiksi Japanin tiedekirjastoissa oli yhteensä noin 10 miljoonaa CiNii-kantaan liitettyä kirjanimikettä. Artikkeliluokittelussa on mukana noin 16 miljoonaa Japanissa julkaistua tieteellistä artikkelia. Näistä artikkeleista yli 4 miljoonaa on saatavissa kokotekstinä. Japanilaisten tietokantojen ohella artikkeliluokitteluun on liitetty kansainvälisen DOI-säätiön Crossref- tietokanta. Syyskuussa 2019 hakupalvelun toiminta oli tarkistettu seuraavilla verkkoselaimilla: Mozilla Firefox, Google Chrome ja Applen Safari. Hakupalvelu käyttää apunaan evästeitä. ==CiNii-tekijätunniste== CiNii tekijätunniste (CiNii-kirjoittajatunniste) on kirjoittajan yksilöivä tunnistemerkkisarja japanilaisen CiNii-tietokannan auktoriteettirekisterissä. Rakenteeltaan se koostuu kirjainmerkeistä "DA" ja kahdeksasta numeromerkistä. CiNii- kirjatunniste ja CiNii-artikkelitunniste poikkeaa rakenteeltaan tekijätunnisteesta. ==Esimerkkejä== Voidaan tutkia esimerkiksi, löytyykö palkittua englanninkielistä saamelaiskulttuurin tietosanakirjaa The Saami : A Cultural Encyclopaedia jostain japanilaisesta tiedekirjastosta, ja mikä on teoksen ensimmäisen kirjoittajan, professori Ulla-Maija Kulosen CiNii- tekijätunnus. CiNii-hakupalvelulla selviää, että tämä teos löytyy yhdestä tieteellisestä kirjastosta. Kirjanimikeen kautta teoksen tekijät selviävät. Valitsemalla teoksen ensimmäisen kirjoittajan, saadaan Ulla-Maija Kulosen CiNii-tekijätunniste selville (DA06542367). Samalla voidaan havaita että tekijältä on kaikkiaan 6 eri nimikettä japanilaisissa tieteellisissä kirjastoissa (helmikuun alun 2020 tilanne). Halutaan selvittää, mikä on nobelisti Bengt Holmströmin CiNii-tekijätunniste. Tätä voidaan hakea esimerkiksi CiNii-hakupalvelun kirjoittajahaun avulla. Palvelusta löytyy nimike ja tunniste talousnobelistille: "Holmström, Bengt Robert. ID: DA07058359". Linkkiä klikkaamalla Holmströmistä ja hänen CiNii-luokitelluista julkaisuistaan löytää lisätietoa. ==Lähteet== ==Aiheesta muualla== * CiNii Books search (Books & Journals, Authors, Content) (nii.ac.jp) * National Institute of Informatics (Japanin kansallisen informaatiotutkimuksen laitoksen esittelyä, myös tutkija/opiskelijavierailuista) (nii.ac.jp) Luokka:Luokittelujärjestelmät Luokka:Kirjastotoimi Luokka:Japanin tiede ja tekniikka
Morini

Morini voi tarkoittaa seuraavia: * Moto Morini, italialainen moottoripyörävalmistaja * Giovanni Morini (s. 1995 Como), italialainen jääkiekkoilija.
Vitti

Vitti on muun muassa seuraavien henkilöiden sukunimi: * Moacyr José Vitti (1940–2014), brasilialainen roomalaiskatolinen arkkipiispa * Jon Vitti (s. 1961), yhdysvaltalainen käsikirjoittaja * Monica Vitti (1931–2022), italialainen näyttelijä
Andrés Bello

Andrés Bello (1781 Venezuela − 1865) oli eteläamerikkalainen kirjailija ja valtiomies. Hän otti valtiollisena asiamiehenä osaa Etelä-Amerikan vapaustaisteluun. Hänet kutsuttiin 1829 Chileen, jossa hän valtiosihteerinä toimi maan yhteiskunnallisen ja sivistyksellisen kehityksen hyväksi. Hän harrasti filosofiaa, kirjallisuushistoriaa, kieliopillisia tutkimuksia, kansainvälistä oikeutta sekä julkaisi kokoelman runoja, joiden hieno vakava ylevyys ja täsmällinen puhdas kieliasu tekevät hänet Etelä-Amerikan huomattavimmaksi lyyrilliseksi runoilijaksi.Bello Andrés, Tietosanakirja osa 1, palsta 945, Tietosanakirja Osakeyhtiö 1909 == Lähteet == ==Aiheesta muualla== Luokka:Eteläamerikkalaiset kirjailijat Luokka:Venezuelalaiset henkilöt Luokka:Espanjankieliset kirjailijat Luokka:Vuonna 1781 syntyneet Luokka:Vuonna 1865 kuolleet
Isomuura

Isomuura (Frederickena viridis) on puumuurien heimoon kuuluva varpuslintu. Isomuuraa tavataan Brasiliassa, Ranskan Guianassa, Guyanassa, Surinamessa ja Venezuelassa, ja sen levinneisyysalueen pinta-ala on noin 1 520 000 km2. Laji on luokiteltu elinvoimaiseksi. == Lähteet == Luokka:Puumuurat
Kolumbianisomuura

Kolumbianisomuura (Frederickena fulva) on puumuurien heimoon kuuluva varpuslintu. Sitä pidettiin aiemmin andienisomuuran alalajina. Lajia tavataan Etelä-Amerikasta. == Lähteet == Luokka:Puumuurat
Intertec Superbrain

Superbrain oli Intertecin valmistama mikrotietokone, joka julkaistiin vuonna 1979. Tietokoneesta oli saatavilla "QD" (Quad-Density) ja "SD" (Super-Density) versiot, joissa levykeaseman kapasiteetti oli eri. Tietokoneessa ei ollut laajennusominaisuuksia lukuun ottamatta valinnaista S-100-väyläadapteria. Laite myi hyvin ja huippu ajoittui vuoteen 1982, jonka jälkeen myynti laski. Seuraaja Superbrain II julkaistiin vuonna 1982. == Tekniset tiedot == Tietokoneessa oli kaksi Zilog Z80 -mikroprosessoria, joista toinen oli laite- IO:lle. RAM-muistia oli 32 kilotavua. Tietokoneessa oli kaksi 5,25" levykeasemaa. Tietokoneessa oli CP/M-käyttöjärjestelmä. == Lähteet == == Aiheesta muualla == * PC Museum Luokka:Mikrotietokoneet Luokka:Vuoden 1979 tietokoneet
Kalle Toivola

Kalle Toivola (ent. Poskiparta) (13. tammikuuta 1884 Kivennapa – 22. toukokuuta 1911 Willoughby, Ohio) oli amerikansuomalainen kirjailija. Toivola syntyi mäkitupalaisen perheeseen, kävi rippikoulun ja osallistui järjestötoimintaan. Hän muutti Yhdysvaltoihin vuonna 1907 ja liittyi Amerikan Suomalaiseen Sosialistijärjestöön. Toivola julkaisi runoja ja proosaa lehdissä ja tilapäisjulkaisuissa nimimerkillä Tolle Kaivola. Hänet mainitaan yhtenä amerikansuomalaisen työväenliikkeen huomattavimmista runoilijoista. Toivola sai surmansa ilmeisesti hypätessään liikkuvasta junasta, ”työttömyyden uhrina”, kuten Suomen lehdissä uutisoitiin. Vuonna 1912 häneltä ilmestyi Aku Päiviön kanssa yhteinen runokokoelma. ==Teoksia== * Aku Päiviö ja Tolle Kaivola. Kokoelma runoja ja runoelmia. Fitchburg: Suom. sos. kust. yhtiö, 1912. Teoksen verkkoversio ==Lähteet== Luokka:Amerikansuomalaiset henkilöt Luokka:Suomalaiset kirjailijat Luokka:Vuonna 1884 syntyneet Luokka:Vuonna 1911 kuolleet
Jessica Lucas

Jessica Lucas (s. 24. syyskuuta 1985 Vancouver, Brittiläinen Kolumbia) on kanadalainen näyttelijä ja laulaja. Hänet tunnetaan rooleistaan televisiosarjoissa Edgemont (2001–2005), Melrose Place (2009–2010), Cult (2013) ja Gotham (2015–2019), sekä elokuvissa The Covenant (2006), Cloverfield (2008) ja Evil Dead (2013). == Aiheesta muualla == * Luokka:Kanadalaiset näyttelijät Luokka:Kanadalaiset laulajat Luokka:Vuonna 1985 syntyneet Luokka:Elävät henkilöt
Stanisław Bełza

Stanisław Bełza (3. marraskuuta 1849 Varsova, Puola – 24. elokuuta 1929 Varsova, PuolaStanisław Bolesław Karol Bełza, sejm-wielki.pl, viitattu 2.2.2020) oli puolalainen kirjailija, ammatiltaan asianajaja Varsovassa. Hän on julkaissut lakitieteellisiä tutkielmia, runoja ja useita eloisasti kirjoitettuja matkakertomuksia, muun muassa W kraju tysiąca jezior: z podróży i przechadzek po Finlandyi ('Tuhatjärvien maassa: matkoista ja vaelteluista halki Suomen'), josta on ilmestynyt useita kuvallisia painoksia.Belza, Stanislaw, Tietosanakirja osa 1, palsta 948, Tietosanakirja Osakeyhtiö 1909 == Lähteet == ==Aiheesta muualla== * W kraju tysiąca jezior, Terijoki.spb.ru Luokka:Puolalaiset kirjailijat Luokka:Vuonna 1849 syntyneet Luokka:Vuonna 1929 kuolleet
Ville Hautakangas

Ville Markus Hautakangas (s. 30. joulukuuta 1978 Lapua) on suomalainen pianisti ja musiikkipedagogi. Tampere Filharmonian pianistina hän on toiminut vuodesta 2002 sekä nykymusiikkiyhtye TampereRaw:n pianistina vuodesta 2010. Tampereen Konservatoriossa ja TAMK/Musiikissa hän on työskennellyt vuodesta 2007 sekä pianonsoiton opettajana että säestäjänä. Muusikontyönsä ohella Hautakangas toimii myös freelance-valo- ja videokuvaajana. Hänen soololevynsä 12 Premieres - Contemporary Finnish Piano Music oli ehdolla vuoden 2023 parhaaksi klassisen musiikin albumiksi Emma Gaalassa 2024. == Levytyksiä == 12 Premieres - Contemporary Finnish Piano Music. Alba records 2022. ABCD 519. == Lähteet == == Aiheesta muualla == *Kuusi kuvaa pianisti Ville Hautakankaan elämästä Yle Radio 1, 12.11.2023 *Pianisti Ville Hautakankaan projekti on Pirkanmaan lahja koko piano-Suomelle Yle Klassinen, Pia Antikainen 16.1.2023. *Alumnimme Ville Hautakangas: "Suomalaisia säveltäjiä täytyy rakastaa"Tampereen Ammattikorkeakoulu, Emmi Rämö 25.3.2024 Luokka:Suomalaiset pianistit Luokka:Suomalaiset musiikkipedagogit Luokka:Elävät henkilöt Luokka:Vuonna 1978 syntyneet
Regensdorf

Regensdorf on kaupunki Pohjois-Sveitsissä Zürichin kantonissa. Siellä on runsaat 18 000 asukasta. == Sijainti == Regensdorf sijaitsee kumpuilevassa Mittellandissa Zürichin luoteispuolella. == Liikenne == Moottoritie A1 alittaa Regensdorfin Gubristin tunnelissa kunnan etelärajalla. SBB:n rautatie Opfikonista Wettingeniin kulkee Regensdorfin kautta. == Tunnettuja regensdorfilaisia == * Karl Frei, telinevoimistelija. == Lähteet == * === Viitteet === == Aiheesta muualla == * Luokka: Sveitsin kaupungit Luokka: Zürichin kantonin kunnat
Richterswil

Richterswil on kaupunki Pohjois-Sveitsissä Zürichin kantonissa. Siellä on vajaat 14 000 asukasta. == Sijainti == Richterswil sijaitsee taajaan asutulla Zürichinjärven rannalla parikymmentä kilometriä Zürichistä kaakkoon. == Liikenne == Moottoritie A3 ja SBB:n rautatie Zürichistä Sargansiin kulkevat Richterswilin kautta. SOB:n rautatiet Pfäffikonista ja Wädenswilistä Einsiedelniin ja Arth-Goldauhun kulkevat Richterswilin kautta. == Tunnettuja richterswililäisiä == * Julia Jakob, suunnistaja. == Lähteet == * === Viitteet === == Aiheesta muualla == * Luokka: Sveitsin kaupungit Luokka: Zürichin kantonin kunnat
Hotelli Nipanen

Hotelli Nipanen (toiminut myös nimellä Hotelli Nipas-Tahko) oli Kuopion Nilsiän Sieranniemessä vuodesta 1971 alkaen toiminut hotelli. Nipanen-nimellä hotelli toimi vuodesta 1978 alkaen. Rakennus purettiin vuonna 2007.Historiaa == Lähteet == Luokka:Suomen entiset hotellit Luokka:Kuopion hotellit Luokka:Nilsiä
Julia Häger

Julia Häger (s. 29. elokuuta 1996) on suomenruotsalainen maastohiihtäjä, joka edustaa IF Minkeniä. Häger osallistui maastohiihdon maailmancupiin ensimmäisen kerran 24. marraskuuta 2018 Rukalla, jolloin hän oli perinteisen sprintin karsinnassa sijalla 68. Ensimmäiset maailmancupin pisteensä hän sai niin ikään Rukalla hiihdettyään 25. marraskuuta 2023 perinteisen 10 kilometrin kilpailussa sijalle 49. Hänen paras maailmancupin sijoituksensa on seuraavan päivän 20 kilometrin vapaan yhteislähtökilpailussa saavutettu 40. sija. Häger saavutti Suomen-mestaruuskilpailussa 2020 vapaan hiihtotavan sprintissä hopeaa. == Lähteet == Luokka:Suomalaiset maastohiihtäjät Luokka:Vuonna 1996 syntyneet Luokka:Elävät henkilöt
Jasmi Joensuu

Jasmi Joensuu (s. 7. toukokuuta 1996 Järvenpää) on suomalainen maastohiihtäjä, joka edustaa Vantaan Hiihtoseuraa. Hänen valmentajansa on Kalmer Tramm. Joensuu sijoittui Oberstdorfin MM-kilpailuissa 2021 perinteisen hiihtotavan sprintissä 17:nneksi. Hän hiihti ensimmäisen osuuden Suomen pronssia voittaneessa viestijoukkueessa. Pekingin olympialaisissa 2022 Joensuu sijoittui vapaan hiihtotavan sprintissä 27:nneksi. Planican MM-kilpailuissa 2023 hän oli perinteisen sprintissä kuudestoista, 10 kilometrin vapaan hiihtotavan kilpailussa 32:s ja vapaan hiihtotavan parisprintissä kuudes. Joensuu kilpaili maailmancupissa ensimmäisen kerran Lahdessa maaliskuussa 2014. Ensimmäiset maailmancupin pisteensä hän saavutti oltuaan 10 kilometrin perinteisen hiihtotavan kilpailussa 27:s Lahdessa helmikuussa 2020. Kymmenen parhaan joukkoon hän sijoittui ensimmäisen kerran oltuaan kymmenes perinteisen sprintissä Falunissa tammikuussa 2021. Ensimmäisen henkilökohtaisen palkintokorokesijan Joensuu saavutti vuonna 2024, sijoittuen toiseksi Toblachissa Tour de Skin avauksessa vapaan hiihtotavan sprintissä.https://www.mtvuutiset.fi/artikkeli/jasmi-joensuulta-mahtitemppu- tourilla-uran-ensimmainen-palkintosija-tuli-etta-heilahti/9073910 Hän voitti perinteisen hiihtotavan parisprintin Kerttu Niskasen kanssa Cognessa tammikuussa 2025. Joensuu saavutti Suomen-mestaruuskilpailussa 2020 vapaan hiihtotavan sprintissä pronssia. SM-kilpailuissa 2021 hän sai perinteisen hiihtotavan sprintissä hopeaa. Hän voitti 10 kilometrin perinteisen hiihtotavan Suomen-mestaruuden ja sai 30 kilometrin perinteisen kilpailussa pronssia 2022. Hän saavutti 10 kilometrin vapaan SM-hopeaa 2023. Hän voitti vapaan hiihtotavan sprintin Suomen-mestaruuden sekä sai pronssia 20 kilometrin perinteisen hiihtotavan kilpailussa ja 10 kilometrin perinteisen takaa- ajokilpailussa 2024. Hän voitti perinteisen hiihtotavan sprintin Suomen- mestaruuden 2025. Joensuu kilpaili juniorina yleisurheilussa. Hän saavutti keihäänheitossa 14-vuotiaiden SM-hopeaa vuonna 2010 ja 16-vuotiaiden SM- pronssia vuonna 2012. Hän voitti 17-vuotiaiden SM-kilpailuissa Kuortaneen Kunnon joukkueessa 3 × 800 metrin viestijuoksun mestaruuden vuonna 2012. Joensuu kävi yläkoulun ja lukion Kuortaneella ja opiskeli sen jälkeen rahoitusta ja markkinointia Denverin yliopistossa Yhdysvaltain Coloradossa, josta hän valmistui kesällä 2019. == Lähteet == Luokka:Suomalaiset maastohiihtäjät Luokka:Vuonna 1996 syntyneet Luokka:Elävät henkilöt
W kraju tysiąca jezior

W kraju tysiąca jezior: (z podrózy i przechadzek po Finlandyi) ('Tuhatjärvien maassa: matkoista ja vaelteluista halki Suomen') on matkakirjoja kirjoittaneen puolalaisen Stanisław Bełzan Suomea käsittelevä kirja. Se on ilmestynyt Puolassa 1896, toinen painos 1897. Kirja on laaja: se sisältää 233 oktaavokokoista sivua kuvituksineen.Litteratur o. konst, Nya Pressen 4.4.1899 no 89 s. 4 (vasen reuna) Ennen kirjan kirjoittamista Bełza oleskeli Suomessa kahteen otteeseen. Arvostelukappaleita lähetettiin moniin suomalaisiin lehtiin, jotka mainitsevat sen myönteiseen sävyyn. Aftonpostenin kirjoittaja kiittää hänen kuvaustaan perehtyneeksi ja sanoo, että hän kuvaa lämpimästi ja eloisasti luontoamme, kansan sivistystasoa sekä taidetta ja kulttuuria. Kriitikko toteaa, että Bełza mainitsee muutamia taiteilijoita, joista Gallénia tämä ei ymmärrä eikä myöskään sitä ihastusta, jota Gallén on herättänyt. Sen sijaan Ateneum on Bełzaa ihastuttanut. Bełza suositteleekin maanmiehiään matkustamaan Suomeen nähdäkseen, mitä tässä luonnonkauniissa joskin ilmastoltaan ankarassa maassa on saatu aikaan, mieluummin kuin tuhlaamaan rahojaan Länsi-Euroopassa. Kun Bełza ei osaa sen paremmin ruotsia kuin suomeakaan, on kriitikon mukaan ymmärrettävää, että kirjassa on virheitä.Literatur, Aftonposten 29.10.1895 no 178 s. 3-4 (oikea reuna). Myös Tammerfors-lehti mainitsee kirjan kiittävään sävyyn.Literaturanmälan Tammerfors nro 124 2.11.1895 s. 3 Nya Pressenin kriitikko pitää kirjaa typografisesti kauniina ja kuvitusta onnistuneena, huomauttaa tosin, että vinjetit on tunnistettavissa pienennetyiksi kopioiksi kirjasta Finland i 19de seklet. ==Lähteet== ==Aiheesta muualla== * Teos digitoituna * Litteratur o. konst Hufvudstadsbladet s. 4 30.10.1895 no 252 Luokka:Vuoden 1896 kirjat Luokka:Matkakirjat Luokka:Puolalaiset kirjat
Rüti

Rüti on kaupunki Pohjois-Sveitsissä Zürichin kantonissa. Siellä on runsaat 12 000 asukasta. == Sijainti == Rüti sijaitsee Zürichinjärven ja Rapperswilin koillispuolella parikymmentä kilometriä Zürichistä kaakkoon. == Liikenne == Moottoritie A53 kulkee kaupungin länsipuolitse. Rütistä on SBB:n rautatie kolmeen suuntaan: Rapperswiliin, Wetzikonin kautta Zürichiin ja Bauman kautta Winterthuriin. Rüti kuuluu Zürichin seudun lähiliikennealueeseen (S-Bahn Zürich): * SBB:n S5- ja S15-junat pysähtyvät Rütissä * Thurbon S26-junilla on yhteys Winterthuriin. == Lähteet == * === Viitteet === == Aiheesta muualla == * Luokka: Sveitsin kaupungit Luokka: Zürichin kantonin kunnat
Rüti (täsmennyssivu)

Rüti tarkoittaa muun muassa seuraavaa: * Rüti, kaupunki Sveitsissä, Zürichin kantonissa * Rüti bei Büren, kunta Sveitsissä, Bernin kantonissa * Rüti bei Lyssach, kunta Sveitsissä, Bernin kantonissa. == Katso myös == * Ryti
Rehtori (täsmennyssivu)

Rehtori tarkoittaa seuraavia: * rehtori, oppilaitoksen johtaja * rehtori, tasavallan presidentin myöntämä arvonimi * Rehtori, suomalainen komediasarja * Rehtorit, punkrock-powerpop-ramopunk-yhtye
Aallonharjalle (AHA) – The Marine Research Laboratory for Humanities and
Social Sciences

Aallonharjalle (AHA) on Turun yliopistossa toimiva mereen, muihin vesistöihin ja saaristoon liittyvän humanistisen ja yhteiskuntatieteellisen tutkimuksen ja opetuksen laboratorio. Se kokoaa yhteen tutkijoita, joiden tutkimus liittyy Turun yliopiston meri ja merenkulku -profiilialueeseen. Yhteisten projektien ja tutkimushankkeiden lisäksi AHA järjestää seminaareja ja toteuttaa tilaustutkimuksia. == Lähteet == Luokka:Turun yliopisto
Jennifer Connellyn filmografia

Tämä on Jennifer Connellyn filmografia. == Elokuvat == Vuosi Suomenkielinen nimi Alkuperäinen nimi Rooli 1984 Suuri gangsterisota Once Upon a Time in America Deborah Gelly nuorena 1985 Phenomena Phenomena Jennifer Corvino 1985 Seitsemän taivaallista minuuttia Seven Minutes in Heaven Natalie Becker 1986 Labyrintti Labyrinth Sarah Williams 1988 Jotkut tytöt Some Girls Gabriella d’Arc 1989 Étoile Étoile Claire Hamilton / Natalie Horvath 1990 Hot Spot – kuumat paikat The Hot Spot Gloria Harper 1991 Villi yö Career Opportunities Joséphine ”Josie” McClellan 1991 Rocketeer The Rocketeer Jenny Blake 1994 Rakkaus ja varjo Of Love and Shadows Irene 1995 Higher Learning – elämän kova koulu Higher Learning Taryn 1996 Mulhollandin putous Mulholland Falls Allison Pond 1996 Sataman jengi Far Harbor Ellie 1997 Kielletyt leikit Inventing the Abbotts Eleanor Abbott 1998 Dark City Dark City Emma Murdoch / Anna 2000 Kadotettu rakkaus Waking the Dead Sarah Williams 2000 Unelmien sielunmessu Requiem for a Dream Marion Silver 2000 Pollock Pollock Ruth Kligman 2001 Kaunis mieli A Beautiful Mind Alicia Nash 2003 Hulk Hulk Elizabeth ”Betty” Ross 2003 Hiekan ja sumun talo House of Sand and Fog Katherine ”Kathy” Nicolo 2005 Tumma vesi Dark Water Dahlia Williams 2006 Little Children Little Children Katherine ”Kathy” Adamson 2006 Blood Diamond – veritimantti Blood Diamond Madeleine ”Maddy” Bowen 2007 Hetki pimeässä Reservation Road Grace Learner 2008 Päivä jona maailma pysähtyi The Day the Earth Stood Still tohtori Helen Benson 2008 Mustesydän Inkheart Roxanne (cameorooli) 2009 Jätä se! He’s Just Not That Into You Janine Gunders 2009 9 9 7, soturi (ääni) 2009 Creation Creation Emma Darwin 2010 Virginia Virginia Virginia 2011 Paha paikka The Dilemma Elizabeth ”Beth” 2011 Salvation Boulevard Salvation Boulevard Gwen Vandermeer 2012 Stuck in Love Stuck in Love Erica 2014 Talvinen tarina Winter’s Tale Virginia Gamely 2014 Aloft Aloft Nana Kunning 2014 Noah Noah Naameh 2014 Shelter Shelter Hannah 2016 American Pastoral American Pastoral Dawn Dwyer Levov 2017 Spider-Man: Homecoming Spider-Man: Homecoming Karen (ääni) 2017 Only the Brave Only the Brave Amanda Marsh 2019 Alita: Battle Angel Alita: Battle Angel tohtori Chiren 2022 Top Gun: Maverick Top Gun: Maverick Penelope ”Penny” Benjamin == Televisioelokuvat == Vuosi Suomenkielinen nimi Alkuperäinen nimi Rooli 1992 Murhan mysteeri The Heart of Justice Emma Burgess 1995 Out There Out There nainen kassajonossa (cameorooli) == Televisiosarjat == Vuosi Suomenkielinen nimi Alkuperäinen nimi Jakson nimi / jaksojen määrä Rooli 1982 Tales of the Unexpected Tales of the Unexpected ”Stranger in Town” tyttö 2000–2001 The Street The Street 12 jaksoa Catherine Miller 2020– Snowpiercer Snowpiercer 20 jaksoa Melanie Cavill Luokka:Filmografiat Luokka:Seulonnan keskeiset artikkelit
Lakkipuut

Lakkipuut (Cladrastis) on hernekasvien heimoon kuuluva kasvisuku, jonka lajeista yksi kasvaa luonnonvaraisena Pohjois-Amerikan kaakkoisosissa ja loput Itä-Aasiassa. == Ulkonäkö ja koko == Lakkipuut ovat pieniä tai keskikokoisia lehtipuita, jotka tavallisesti kasvavat 10–20, joskus jopa 27 metrin korkuisiksi. Niiden lehdet koostuvat 5–17 vuorottaisesta lehdykästä. Valkoiset tai vaaleanpunaiset, tuoksuvat kukat kasvavat 15–40 senttimetrin pituisissa tertuissa tai huiskiloissa. Hedelmä on noin 3-8 senttimetrin pituinen palko, joka sisältää 1–6 siementä. == Luokittelu == Lakkipuut ovat läheistä sukua maakkioille (Maackia), joista ne eroavat lehdentyven alle piilotetuilla silmuillaan ja vuorottaisilla lehdyköillään (maakkioilla vastakkaiset). Sukunimi Cladrastis on peräisin muinaiskreikan sanoista klados ("oksa") ja thraustos ("heikko"), viitaten kasvin hauraisiin versoihin. Suvut Cladrastis, Pickeringia ja Styphnolobium (pagodipuut) muodostavat monofyleettisen kladin, joka tunnetaan nimellä Cladrastis-kladi; koska kaksi muuta ovat kehittyneet lakkipuista, lakkipuiden suku on parafyleettinen. === Lajit === Sukuun kuuluu neljä lajia, joista yksi kasvaa luonnonvaraisena Pohjois-Amerikan kaakkoisosissa ja loput Itä-Aasiassa: * Cladrastis delavayi (Franch.) Prain: Kasvaa luonnonvaraisena laajalla alueella Kiinassa. * Lakkipuu eli amerikanlakkipuu (Cladrastis kentukea (Dum. Cours.) Rudd, synonyymeja Cladrastis albiflora, Cladrastis fragrans, Cladrastis lutea, Cladrastis tinctoria): Suvun ainoa laji, joka kasvaa luonnonvaraisena Pohjois-Amerikan kaakkoisosissa. * Cladrastis shikokiana (Makino) Makino: Kotoisin Etelä- Japanista. * Cladrastis wilsonii Takeda: Kotoisin Kiinan keskiosista. == Lähteet == Luokka:Hernekasvit
Lakkipuu

Lakkipuu eli amerikanlakkipuuSuomen Lajitietokeskus: Amerikanlakkipuu – Cladrastis kentukea Viitattu 25.11.2021. (Cladrastis kentukea) on hernekasvien heimoon, Faboideae-alaheimoon ja lakkipuiden sukuun kuuluva kasvilaji. == Ulkonäkö ja koko == === Kasvutapa ja lehdet === Lakkipuu on kesävihanta puu, jonka tyypillinen kasvukorkeus on 10–16 metriä; joskus se voi kuitenkin saavuttaa jopa 25 metrin korkeuden. Kasvi muodostaa pyöreän, kupumaisen latvuksen. Kasvin sileä ja ohut kuori on väriltään harmaasta harmaanruskeaan ja muistuttaa euroopanpyökin (Fagus sylvatica) kuorta. Puuaineksen kirkkaankeltainen väri on aiheuttanut sen, että mm. saksassa lajia kutsutaan nimellä Amerikanisches Gelbholz ("amerikkalainen keltapuu"). Vuorottaiset, 25–32 senttimetrin pituiset lehdet jakautuvat lehtilapaan ja 3–5 senttimetrin mittaiseen lehtivarteen. Lehtilapa on vuorottain parittomasti lehdykällinen ja koostuu 7 tai 9 (joskus 5–11) lehdykästä. Lyhytvartiset, teräväkärkiset, soikeat lehdykät ovat pituudeltaan 6–14, leveydeltään 3–9 senttimetriä ja ehytlaitaisia. Alapinta on harvakarvainen, yläpinta kalju. Korvakkeet puuttuvat. Ruskaväri vaihtelee kirkkaankeltaisesta oranssiin. Lehtien pudottua ruodit jäävät joskus puuhun ja lehtilavan tyvi peittää uudet lehtisilmut. === Kukat ja hedelmät === Lakkipuu kukkii kesäkuusta elokuuhun, usein epäsäännöllisesti vain joka kolmas-viides vuosi. Miellyttävän tuoksuisilla, kaksineuvoisilla, lyhytvartisilla, valkoisilla tai joskus vaaleanpunaisilla herneenkukilla on karvainen ja kuppimainen, lyhytlohkoinen verhiö. Kukat kasvavat yhdessä runsaskukkaisissa 25–35 senttimetrin mittaisissa varrellisissa tertuissa. Kukasta kypsyvät 6–10 senttimetrin pituiset, litteät ja teräväkärkiset palot sisältävät 2–6 siementä ja ovat kapeahkoja. === Kromosomiluku === Lakkipuun kromosomiluku on 2n = 28. == Levinneisyys == Alun perin lakkipuu on kasvanut luonnonvaraisena ainoastaan Pohjois-Amerikan itäosissa suunnilleen Virginiasta Georgiaan ulottuvalla alueella. == Käyttö == Lakkipuuta käytetään laajalti koristekasvina lauhkealla vyöhykkeellä, erityisesti tienvarsilla ja puistoissa. Laji menestyy parhaiten kalkkipitoisessa, tuoreessa, syvämultaisessa maaperässä ja sietää varjoa. Kasvin kirkkaankeltaisesta puuaineksesta valmistetaan tekstiiliväriä. Itse puuainesta käytetään jonkin verran erityishuonekaluihin, kiväärinvarsiin ja koristeellisiin sorvaustöihin. == Lähteet == Luokka:Hernekasvit Luokka:Puut
Cladrastis-kladi

Cladrastis-kladi on hernekasvien heimoon kuuluva monofyleettinen kladi, jonka lajeja esiintyy Itä-Aasiassa ja Pohjois-Amerikan eteläosissa. Kladi on muodostettu johdonmukaisesti molekulaarisen fylogenetiikan perusteella ja on Meso-Papilionoideae-kladin sisarkladi. Kladin olemassaoloa ehdotettiin aluksi rakenteellisten, sytologisten ja biokemiallisten todisteiden perusteella, kunnes tutkimukset vahvistivat sukulaisuuden. Kladin arvellaan eronneen muista hernekasveista 47,4 ± 2,6 miljoonaa vuotta sitten eoseenikaudella. Kladi on monofyleettinen, mutta siihen sisältyvä lakkipuiden (Cladrastis) suku on parafyleettinen, sillä kaksi muuta sukua ovat kehittyneet siitä. == Suvut == Kladi koostuu kolmesta elossa olevasta suvusta: lakkipuut (Cladrastis), monotyyppinen Pickeringia sekä pagodipuut (Styphnolobium). Lisäksi on löydetty Cladrastis- ja Styphnolobium-sukuihin kuuluvia fossiileja. Kladin nimi on epävirallinen, eikä sillä ole mitään erityistä taksonomista asemaa, kuten ICBN:n ja ICPN:n hyväksymissä nimissä. Virallisen määritelmän mukaan kladin laajin kruunukladi sisältää lajin Cladrastis kentukea (Dum. Cours.) Rudd 1971, mutta ei lajia Dermatophyllum secundiflorum (Ortega) Gandhi & Reveal 2011, eikä lajia Swartzia simplex Spreng. 1825.. Luokka:Hernekasvit
Pickeringia montana

Pickeringia montana on hernekasvien heimoon ja monotyyppiseen Pickeringia- sukuun kuuluva kasvilaji, jonka on äskettäin osoitettu kuuluvan luokittelemattomaan, monofyleettiseen Cladrastis-kladiin. Laji on nimetty amerikkalaisen antropologin ja luonnontieteilijän Charles Pickeringin mukaan. == Ulkonäkö ja koko == Pickeringia montana muodostaa matalia, tiheitä, piikkisiä pensaikkoja. Sillä on kiiltävät, tummanvihreät lehdet. Keväällä ja kesällä kasvi kukkii kirkkaan magentanvärisillä kukilla, joista kypsyy hernemäisiä siemeniä sisältäviä palkoja. Kasvi lisääntyy siemenistä harvoin; useimmiten se kasvattaa uusia versoja emokasvin ulkopuolelle ulottuvista juurista. == Levinneisyys == Pickeringia montana kasvaa kotoperäisenä Yhdysvaltain Kalifornian osavaltiossa, jossa sen levinneisyysalue ulottuu Kalifornian rannikkovuorilta Kalifornian niemimaan vuorille sekä Sierra Nevadaan. Lajia tavataan myös Santa Cruzin saarella. == Elinympäristö == Pickeringia montana on yksi harvoista chaparralissa kasvavista hernekasveista. Kasvin typensidontakyky auttaa sitä selviytymään kivisessä, hiekkaisessa maaperässä, jossa ei ole juurikaan ravinteita. Kasvi sopeutuu hyvin myös vuorille, kukkuloille ja äskettäin palaneille alueille; sen juuret leviävät nopeasti ja auttavat kiinnittämään irrallisen maaperän hidastaen eroosiota. == Luokittelu == Pickeringia montana -lajilla on kaksi alalajia: * Pickeringia montana subsp. montana: Levinnyt laajalle alueelle Yhdysvaltain Kalifornian osavaltiossa. * Pickeringia montana subsp. tomentosa: Kasvaa ainoastaan Etelä- Kalifornian kukkuloilla. == Lähteet == Luokka:Hernekasvit
Saarimakrilli

Saarimakrilli (Rastrelliger faughni) on makrillien (Scombridae) heimoon kuuluva kalalaji. Sen kuvasi tieteelle ensimmäisen kerran Tetsuo Matsui vuonna 1967. Saarimakrillia tavataan pääosin Indopasifiselta merialueelta Aasiasta ja Oseaniasta. Saarimakrilli kasvaa yleensä noin 15 senttimetrin mittaiseksi ja painaa noin 0,5 kilogrammaa. Suurin tavattu yksilö oli 20 cm pitkä ja painoi 0,75 kg. Kansainvälinen luonnonsuojeluliitto IUCN luokittelee saarimakrillin vaarantuneeksi lajiksi. == Lähteet == Luokka:Makrillit Luokka:Uhanalaiset kalat